‘દેસી ક્રૂ’એ યુવાનોને એમના જ વિસ્તારમાં નોકરી અપાવવાની જવાબદારી ઉપાડી. ચેન્નઇના કોલ્લુમંગુડી વિસ્તારમાં રહેતા 4 લોકો સાથે ઓફિસની શરૂઆત થઇ. આઇઆઇટી મદ્રાસ વિલિગ્રો અને એક અન્ય ઇન્વેસ્ટરે દેસી ક્રૂની સ્થાપના કરવામાં મદદ કરી. સલોની માટે ચેન્નઇ નવી જગ્યા હતી અને એ વિસ્તારની સ્થાનિક ભાષા પણ તેને આવડતી નહોતી જેના કારણે શરૂઆતમાં તેને ઘણી મુશ્કેલીઓનો સામનો કરવો પડ્યો. સલોની તેના ધ્યેયને લઇને મક્કમ હતી તેથી સમસ્યાઓને હરાવી સલોની આગળ વધતી રહી અને દેસી ક્રૂ બીપીઓને પણ સફળતાની નવી ઊંચાઇ મળી.